קמפינג משפחתי ופעילויות לילדים בראש השנה - קינדרלנד
לינת קמפינג בחניוני הלילה. צילום: רשות הטבע והגנים.
מתחילים את השנה בחוויה מיוחדת – קמפינג משפחתי ופעילויות לילדים בראש השנה בחניוני הלילה של רשות הטבע והגנים עם הירח הראשון של השנה החדשה.
בחניוני הלילה יחכו לכם בראש השנה פעילויות מהנות, בריכות שכשוך ומתקני שעשועים, בישול בשטח והמון חוויות שאפשר לחוות רק בלילה. אתם מביאים את האוהל המשפחתי ובמקום מספקים חוויה מושלמת לתחילת השנה – לינה משפחתית הכוללת פעילויות לילדים ללא תשלום בחניוני הלילה של רשות הטבע והגנים. למחרת מתעוררים בחיק הטבע, לחוש ראשונים את יופיו ורעננותו, ליהנות מטיול נעים לפני שחוזרים הביתה עם טעם שיישאר אתכם לאורך השנה.
בוקר פסטורלי בחניוני רשות הטבע והגנים
לילה סביב מדורת השבט
כשהשמים זרועי כוכבים וחרמש הירח זה עתה נולד, יוצאים לחוויה משפחתית מלכדת אל חניון הלילה, למרגלות העיר הקדומה של ממשית. בין-ערביים, תצאו לסיור מודרך ברחובות העיר ותתוודעו אל הנבטים תושביה הקדומים. שער העיר, בתי אמידים, שרידי כנסיות, פסיפסים אורוות ועוד. נקנח את הערב בחניון הלילה סביב “מדורת השבט” עם מספר סיפורים, תפוחי אדמה אפויים ותה חם ומתוק לשנה החדשה.
היכן: חניון הלילה החאן הנבטי בגן לאומי ממשית (גישה מכביש 25 – ממזרח לדימונה)
מתי: חמישי 21.9, סיור בין-ערביים בשעה 17:30 עד 19:00; מספר סיפורים בשעה 21:30 (כשעה וחצי).
(המצטרפים לפעילות בלבד יחויבו בדמי לינה – יש לוודא כי הפעילות מתקיימת)
להזמנת לינה ומידע נוסף >> לחצו כאן…
עפיפונים, משאלות וכוכבים נופלים
חוויית לינה בחניון הלילה של תל ערד הפרחת עפיפונים, ברכות ומשאלות לשנה החדשה מראש התל הקדום שבליבו מקדש יהודי מתקופת בית ראשון, סדנת עפיפונים עם סיפורים ואגדות ועוד כמה עובדות מעניינות ועם רדת הלילה נצא עם הילדים למסע אסטרונומי בשמי המדבר עם מדריך מומחה וצפייה בטלסקופים.
היכן: חניון הלילה בגן לאומי תל ערד
מתי: חמישי 21.9, פעילות עפיפונים משעה 17:00 עד 19:00; פעילות כוכבים בשעה 21:30 (כשעתיים).
להתעורר בשקט של המדבר. צילום: רשות הטבע והגנים
סיפור לפני השינה במקורות הירקון
מתחילים את השנה החדשה אחרת. אורזים שק שינה, אוהל, אוכל ואת כל המשפחה (אפשר גם חברים), ויוצאים לבילוי של לילה ויום על גדות הירקון. בין ארוחת ערב לשינה, בין קרקור צפרדעים לקריאות סיקסקים, תפגשו את מספר הסיפורים שינעים את הערב בסיפורי טבע. ותוכלו להשכים לטיול עצמי בשבילי הגן הלאומי לראות את בריכת הנופרים ואת מבצר תל אפק.
מתי: חמישי ושישי 21-22.9 (ראש השנה), הגעה לחניון עד השעה 16:00. מספר הסיפורים בשעה 20:00.
לא הספקתם בראש השנה? לא נורא.. לא חייבים להישאר בבית בין החגים זה הזמן כשמזג האוויר נעשה נעים יותר לצאת לקמפינג באחד מחניוני הלילה. הפעילויות מתקיימות בסופי שבוע וחגים בחלק מחניוני הלילה של רשות הטבע והגנים.
מחירים: המחיר של הפעילויות כלול במחיר הלינה/הכניסה לחניוני הלילה. שווה לעקוב.
למגוון הפעילויות והאתרים היכנסו לאתר רשות הטבע והגנים: www.parks.org.il
פעילויות ראש השנה יתקיימו בחניוני הלילה בימים רביעי עד שבת 20-23 בספטמבר.
גילאים: כל המשפחה כניסה: בתשלום ובתיאום מראש בלבד
טיול עם הילדים בחנוכה: טיול ניווט משפחתי
טיול עם הילדים בשבת: טיול ניווט משפחתי בעין חמד
טיול לשבת עם הילדים באתרי רשות הטבע והגנים
בעקבות נדידת הציפורים: טיול לשבת עם הילדים
טיול לשבת עם הילדים: טיול ניווט נובמבר 2018
נדידת הציפורים והשלכת: טיולי הסתיו עם הילדים בשבת
טיול לשבת עם הילדים: נדידת הציפורים ופריחת הסתווניות
אטרקציה לילדים בשבת בפארק מיני ישראל
טיול ניווט לכל המשפחה אוקטובר 2018: תרומה לעמותת make a wish
באנו חושך לרגש- פעילות לילדים בחנוכה בפארק מיני ישראל: סיור מודרך בין המודלים בשילוב סיפורי חנוכה, הצגה אינטראקטיבית לילדים, סדנת יצירה- סביבונים וחנוכיות, כתב חידה משפחתי - בעקבות המכבים ועוד
קטיף עצמי של תות שדה תלוי: אורי תותים
אטרקציות לילדים בים המלח וחניה חופשית בטיילת החדשה
אטרקציות לחנוכה…